MONO29 ส่งรายการ “ข่าวค่ำ ไนท์ลี่ นิวส์” โกยเรตติ้งกระฉูด!
MONO29 ส่งรายการ “ข่าวค่ำ ไนท์ลี่ นิวส์” ยิงยาว 7 วันรวด หวังโกยเรตติ้งกระฉูด
1 ก.ค. 2564

บริษัท โมโน เน็กซ์ จำกัด (มหาชน) หรือ MONO เปิดเผยว่า สถานีโทรทัศน์ ช่อง MONO29 (โมโน ทเวนตี้ไนน์) กับเป้าหมายพร้อมโกยเรตติ้งจากแฟนๆ ด้วยรายการข่าวรายการใหม่เจาะช่วงไพร์มไทม์ “ข่าวค่ำ Nightly News” (ไนท์ลี่ นิวส์) ออกอากาศทุกวันจันทร์ ถึง วันอาทิตย์ เวลา 20.15 – 20.30 น. ที่ได้ผู้ประกาศมากความสามารถประจำสถานี แบงค์-พบเอก พรพงเมตตา และ ทิชา-พชรวรรณ วาดรักชิต ดำเนินรายการสรุปข่าวสำคัญในรอบวันทั้งในประเทศและต่างประเทศ รวมไปถึงข่าวบันเทิง ข่าวเด่น ประเด็นฮอตต่างๆ ภายใต้คอนเซ็ปต์ MONO29 Smart News สร้างสรรค์ มีสาระ เข้าใจง่าย ซึ่งจะเริ่มออกอากาศวันแรก 1 กรกฎาคมนี้
พร้อมกิจกรรมพิเศษ “แฟนหน้าจอรอลุ้น-สเปเชียล” เพื่อคืนกำไรให้กับแฟนๆ รายการข่าว ช่อง MONO29 (โมโน ทเวนตี้ไนน์) ในการแจกรางวัลใหญ่  รถจักรยานยนต์ ยามาฮ่า รุ่น Fino, QBIX, Aerox รวม 3 คัน ที่จะคลิกออฟชวนแฟนๆ มาเฝ้าหน้าจอไปพร้อมๆ กัน สนใจร่วมลงทะเบียนลุ้นรางวัลได้ที่เว็บไซต์ https://mono29.com/FanNarJorLorLoonSpecial/  และสอบถามรายละเอียดเพิ่มเติมได้ที่ เฟซบุ๊ก  Mono29 News-ข่าวโมโน29